經數:一八一四

經名:菩薩戒本疏卷下末

頁數:六八一

上      欄

像及比丘比丘尼發心菩薩一切經律若不贖

者犯輕垢罪貨賣經像有損辱之過. 貨賣

行人有幽逼之惱. 大士旣以護法濟苦爲懷.

當應隨力救贖. 若不贖不救違敬違慈. 故制

爲之. 論云. 又諸菩薩於墮種種師子虎狼鬼

魅王賊水火等畏. 諸有情類皆能救護. 令離

如是諸怖畏處. 大小不共. 聲聞見眷屬被賣

不贖犯第七聚. 經像及餘人不見別制. 菩薩

一切不得不救. 唯除力所不及. 七衆同學也.

文中賣佛菩薩父母形像者. 一云. 1品是大慈

父母. 故云菩薩父母像. 一云. 刻鑄作父母形

像. 如丁蘭之類 故云父母形像. 販賣比丘下

明救贖行人. 文中但說道人者. 妨損多故. 餘

人墮難理亦應救

第二不畜損害戒

若佛子不得販賣刀杖弓箭畜輕秤小斗因官

形勢取人財物害心繫縛破壞成功長□狸

□狗若故養者犯輕垢罪此下八戒以法攝

中有二. 前七以行法攝. 第八以敎法攝. 以行

攝中又二. 初二戒明離過行. 後五戒明攝善

行. 離過行中. 初離損害之過. 後離放逸之過.

畜養損害乖慈攝行故制令斷. 大小俱制. 七

衆同防. 文中具列六事. 一不得畜刀杖弓箭.

此防殺害之過. 前第十戒中違攝善故制. 今

此戒中違攝善故制. 令利生故制. 二不得販

賣輕秤小斗. 此防盜損之過. 三因官形勢取

人財物. 前第十七制因勢乞心. 今此戒制因

公囑致. 此亦防盜損也. 四害心繫縛. 謂心欲

損惱未必致害也. 五破壞成功. 謂破他人用

中      欄

所成. 六長養□等. 遠有侵害故不應畜. 見彼

臨危拯贖者不犯

第三不行邪逸戒

若佛子以惡心故觀一切男女等□軍陣兵將

劫賊等□亦不得聽吹貝鼓角琴瑟箏笛□□

歌叫伎樂之聲不得□?圍碁波羅塞戱彈碁

六博拍毬擲石投壺牽道八道行成爪鏡[&FFFF]#草

楊枝[&FFFF]#盂□□而作卜筮不得作盜賊使命一

一不得作若故作者犯輕垢罪違正業故

制. 大小同制. 七衆不共. 文中列事有五. 一不

得觀諸□. 若無緣事道俗俱制. 二不得聽諸

樂. 若爲自娛道俗俱制. 若供養三寶道俗俱

開. 若自身作制道開俗. 三不得作諸戱. 道俗

俱制. 四不得作卜筮. 爲利道俗俱制. 如法指

示俗人開. 五不得作盜賊使命. 前十一戒制

公通使命. 此戒制私竊使命. 此亦道俗俱斷

第四不念餘乘戒

若佛子護持禁戒行住坐臥日夜六時讀誦是

戒猶如金剛如帶持色囊欲度大海如草繫比

丘常生大乘善信自知我是未成之佛諸佛是

已成之佛發菩提心念念不去心若起一念二

乘外道心者犯輕垢罪此下五戒明攝善

行. 初遮念餘乘道. 次遮不起大願. 次遮不發

堅誓. 次遮不修離著. 次遮不遜長幼. 初不

念餘乘者. 恐虧大行故制. 道俗同學. 大小不

共. 以所習各異故. 文中列事有三. 一護誦戒

法. 護持禁戒者. 謂若性若遮皆悉護持. 日夜

六時讀誦是戒者. 若文若義誦持不忘. 猶如

金剛者. 持心堅固因緣不□故. 帶持色囊欲

下      欄

度大海者. 愛惜守護不欲漏故. 事出涅槃經.

如草繫比丘者. 謹愼敬持不敢犯故. 事出因

緣經. 二生大乘信. 自知我是未成佛者. 雖有

佛性. 因未修故. 諸佛是已成佛者. 已修妙因

剋勝果故. 三發菩提心. 念念不去心者. 期心

大果. 餘念不間. 若起一念下就後顯犯

第五發願希心戒

若佛子常應發一切願孝順父母師僧三寶願

得好師同學善知識常敎我大乘經律十發趣

十長養十金剛十地使我開解如法修行堅持

佛戒寧捨身命念念不去心若一切菩薩不發

是願者犯輕垢罪願猶善御. 將趣勝果. 若

不發願行無所籍. 故制令發. 七衆同學. 大小

不共. 所心異故. 文中常應發一切願者. 隨事

興願無一空過. 如華嚴中淨行品說. 又十大

願故云應發一切願. 十大願者. 如發菩提心

論說. 孝順已下擧一切願中. 要者略陳三五.

孝順父母師衆者. 不違勝恩願. 父母有生養

之勞. 師衆有訓導之功. 俱有勝恩故應順孝

也. 願得好師同學善知識者. 遭遇勝緣願. 常

敎我大乘經律者. 資承勝敎願. 十發趣乃至

大地者. 解入勝位願. 使我開解如法修行者.

集勝行願. 堅持佛戒等者. 護持勝戒願. 戒爲

行基故別標之

第六作誓自要戒

若佛子發是十大願已持佛禁戒作是願言寧

以此身投熾然猛火大坑刀山終不毁犯三世

諸佛經律與一切女人作不淨行復作是願寧

以熱鐵羅網千重周□纏身終不以破戒之身

經數:一八一四

經名:菩薩戒本疏卷下末

頁數:六八二

上      欄

受於信心檀越一切衣服復作是願寧以此口

呑熱鐵丸及大流猛火經百千劫終不以破戒

之口食於信心檀越百味飮食復作是願寧以

此身臥大流猛火羅網熱鐵地上終不以破戒

之身受於信心檀越百種床座復作是願寧以

此身受三百矛[&FFFF]#經一劫二劫終不以破戒之

身受於信心檀越百味醫藥復作是願寧以此

身投熱鐵□經百千劫終不以破戒之身受於

信心檀越千種房舍屋宅園林田地復作是願

寧以鐵鎚打碎此身從頭至足令如微塵終不

以破戒之身受於信心檀越恭敬禮拜復作是

願寧以百千熱鐵刀矛挑其兩目終不以破戒

之心視他好色復作是願寧以百千鐵錐?刺

耳根經一劫二劫終不以破戒之心聽好音聲

復作是願寧以百千刃刀割去其鼻終不以破

戒之心貪嗅諸香復作是願寧以百千刃刀割

斷其舌終不以破戒之心食人百味淨食復作

是願寧以利斧斬破其身終不以破戒之心貪

著好觸復作是願願一切衆生悉得成佛而菩

薩若不發是願者犯輕垢罪在心爲願. 形

口爲誓. 恐隨緣傾動故立誓自要. 大小不共.

七衆同學. 文中發十大願已者. 或有本云發

十三大願. 卽下所立十三誓也. 先心中發已

然後口立故云發已. 若言十大願者. 別有十

願. 初心菩薩之所先發. 如發菩提心經說. 菩

薩云何發趣菩提. 以何業行成就菩提心. 發

心菩薩住于慧地. 先當堅固發於正願攝受

一切無量衆生. 我心無上菩提救護度脫. 令

無有餘. 皆令究竟無餘涅槃. 是故初發心大

中      欄

悲爲首. 以悲心故能發轉勝十大正願. 何爲

十. 謂一者願我先世及以今身所種善根. 以

此善根施與一切無邊衆生. 悉共□向無上

菩提. 令我此願念念增長. 世世所生常係在

心終不忘失. 爲陀羅尼之所守護. 二者願我

□向大菩提已. 以此善根於一切生處常得

供養一切諸佛. 永必不生無佛國土. 三者願

我得生諸佛國已. 常得親近隨侍左右. 如影

隨形. 無刹那頃遠離諸佛. 四者願我得親近

佛已. 隨我所應爲我說法. 則得成就菩薩五

通. 五者願我成就菩薩五通已. 則通達世諦

假名流布. 解了第一義諦. 如眞實性得正法

智. 六者願我得正法智已. 以無厭心爲衆生

說示敎利喜. 皆令開解. 七者願我能開解諸

衆生已. 以佛神力遍至十方無餘世界供養

諸佛. 聽受正法廣攝衆生. 八者願我於諸佛

所受正法已. 則能隨轉淸淨法輪. 十方世界

一切衆生聽我法者聞我名者. 卽得捨離一

切煩惱發菩提心. 九者願我能令一切衆生

發菩提心已. 常隨將護除無利益與無量樂.

捨身命財攝受衆生荷負正法. 十者願我能

荷負正法已. 雖行正法心無所行. 如諸菩薩

行於正法而無所行. 亦無不行爲化衆生不

捨正願. 我是名發心菩薩十大正願. 此十大

願遍衆生界. 攝受一切□河沙諸願. 若衆生

盡我願乃盡. 而衆生實不可盡. 我此大願亦

無有盡. 持佛禁戒作是願言下立誓自要. 十

三誓中前十二□護戒誓. 最後一願作證果

誓. 十二中前七護律儀戒. 後五護五根戒. 七

下      欄

中前一對境立誓. 女境易染可畏中甚. 故偏

誓護. 後六對供立誓. 與涅槃聖行說大意同

也

第七隨時頭陀戒(亦可名頭陀避難戒)

若佛子常應二時頭陀冬夏坐禪結夏安居常

用楊枝□豆三衣甁[&FFFF]#坐具錫杖香爐□水囊

手巾刀子四燧□子繩床經律佛像菩薩形

像而菩薩行頭陀時及遊方時行來百里千里

此十八種物常隨其身頭陀者從正月十五日

至三月十五日八月十五日至十月十五日是

二時中此十八種物常隨其身如鳥二翼若布

薩日新學菩薩半月半月布薩誦十重四十八

輕戒若謂戒時當於諸佛菩薩形像前誦一人

布薩卽一人誦若二人三人乃至百千人亦一

人誦誦者高座聽者下座各各被九條七條五

條袈裟結夏安居時亦應一一如法若行頭陀

時[&FFFF]#入難處若惡國界若惡國王土地高下草

木深邃師子虎狼水火風難及以劫賊道路毒

蛇一切難處悉不得入頭陀行道乃至夏坐安

居時是諸難處皆不得入若故入者犯輕垢罪

頭陀此云□□. □□著心故. 蕭然塵外能莊

嚴戒故. 應隨行. 行不擇處. 容致夭喪. 又未離

欲者在難心不得安. 故須避難. 行得其所. 七

衆同制. 聲聞避難. 亦應同制. 二時常行不必

制之. 文中常應二時頭陀者. 以春秋二時寒

□調適無妨損故制. 在此二時行. 瑜伽論云.

問何故名爲杜多功德. 答譬如世間或毛或

[&FFFF]#未鞭未彈未紛未擘. 爾時相者不□不輕.

不任造作縷[&FFFF]#氈[&FFFF]#. 若鞭若彈若紛若擘. 爾

經數:一八一四

經名:菩薩戒本疏卷下末

頁數:六八三

上      欄

時分散柔軟輕妙. 堪任造作縷[&FFFF]#氈[&FFFF]#. 如是

行者由飮食貪於諸飮食令心染著. 由衣服

貪於諸衣服令心染著. 由敷具貪於諸敷具

令心染著. 彼由如是杜多功德能淨修治令

其純直. 柔軟輕妙有所堪任. 隨順依止能修

梵行. 是故名爲杜多功德. 於飮食中有美食

貪及多食貪能障修善. 爲欲斷除美食貪故.

常期乞食次第乞食. 爲欲斷除多食貪故. 但

一座食先止後食. 於衣服中有三種貪能障

修善. 一多衣貪. 二□觸貪. 三上妙貪. 爲欲斷

除多衣貪故但持三衣. 爲欲斷除□觸貪故

但持□衣. 爲欲1斷除上妙貪故持糞掃衣.

於諸敷具有四種貪能障修善. 一□雜貪. 二

屋宇貪. 三倚樂臥樂貪. 四敷具貪. 爲欲斷

除□雜貪故住阿練若. 爲欲斷除屋宇貪故.

常居樹下[&FFFF]#露塚間. 又爲欲斷除□佚貪故

常住塚間. 爲欲斷除倚臥貪故常期端座. 爲

欲斷除敷具貪故處如常座. 是名成就杜多

功德. 又云. 當知此中若依乞食無差別性唯

有十二. 若依乞食有差別性便有十三. 冬夏

坐禪者. 冬則大寒. 夏則大熱. 又損傷多妨於

遊行故制靜坐. 結夏安居者. 期心一處靜緣

栖託故云安居. 必無急緣不妄遊行. 若於自

他有利益處. 隨緣開許受日出界. 受日之法

於五部中隨應用之. 常用揚枝□豆者. 楊枝

有五德故常用. □豆爲淸淨故亦常用. 十八

物者. 三衣爲三. 四甁五[&FFFF]#. 六坐具. 七錫杖.

八香爐. 九□水囊. 十手巾. 十一刀子. 十二火

燧. 十三□子. 十四繩床. 十五經. 十六律. 十

中      欄

七佛像. 十八菩薩形. 前十四資身道具. 後四

出世勝軌. 故制令常隨不得離也. 頭陀者從

正月下制時節也. 非但行時調適. 亦有所標

勝軌. 如心王經所說應知. 若布薩日下制布

薩法. 法如經初序說. 舊疏云. 聲聞心弱. 必假

四人已上方得廣誦. 大士行勝. 一人亦許廣

說. 今謂廣誦聲聞亦許. 但不得作白□磨也.

菩薩法中理應如此. 雖復廣誦不得作白. 誦

者高座聽者下坐者. 爲恭敬法故. 律亦不聽

在下爲高說. 各各被九條七條五條袈裟者.

一云. 以此文證. 三衣皆得入衆用. 一云. 此是

幷著被衣. 如三千威儀云. 不箸泥洹僧不得

被五條. 不著五條不得被七條. 不著七條不

得被九條. 故知幷著也(更詳彼文. )結夏安居一一

如法者. 結時依處受日出界自恣擧懺. 皆准

律行之. 若頭陀時[&FFFF]#入難處下. 辨行頭陀及

夏安居擇處避難. 此中所制從始至未. 一云.

道俗悉同. 一云. 遊止敎化不得[&FFFF]#難. 此則

通制道俗. 若安居法布薩令坐. 但出家五

衆. 優波塞經云. 優婆塞應畜僧伽梨衣[&FFFF]#錫

杖. 未知十八物盡形備不. 菩薩僧尼至半月

應兩邊布薩誦大小二本. 不者輕垢. (更詳本文)在

家菩薩若家內有淨室. 半月應自誦. 若無者

由旬內寺舍作菩薩布薩. 則應往聽. 都不者

輕垢. 若自家□迫. 及由旬內無菩薩會集者.

不犯也

第八尊卑次第戒

若佛子應如法次第坐先受戒者在前坐後受

戒者在後坐不問老少比丘比丘尼貴人國王

下      欄

王子乃至黃門奴婢皆應先受戒者在前坐後

受戒者次第而坐[&FFFF]#如外道癡人若老若少無

前無後坐無次第如兵奴之法我佛法中先者

先坐後者後坐而菩薩不次第坐者犯輕垢罪

爲離□慢隨順敎法故制. 大小具制. 道俗

同學. 律中世尊集比丘僧告言. 汝等謂誰應

受第一坐第一水第一食起迎送禮拜恭敬善

言問訊. 或有言大姓家出者. 或言顔貌端政

者. 或有言阿蘭若者. 或有言乞食者. 或有

言糞掃衣者. 如是乃至或有言能唄者. 或有

言多聞者. 或有言法師者. 或有言持律者. 或

有言坐禪者. 佛告諸比丘. 乃引過去象狸□

鳥相敬因緣. 汝等於我法律中出家應更相

恭敬. 如是佛法可得流布. 自今已去聽隨長

幼恭敬禮拜上坐迎送問訊. 又云. 不應禮白

衣. 一切女人不應禮. 前受大戒者. 後受大戒

者. 十三難三擧二滅. 一切非法語者不應禮.

何等人應禮. 小沙彌尼應禮大沙彌尼. 沙彌

式2刃摩那比丘尼比丘. 如是等人塔 一切應

禮. 若年少沙彌應禮大沙彌尼. 式*刃摩那乃

至比丘及塔一切應禮. 小式*刃摩那應禮大

式*刃摩那. 比丘尼比丘及塔應禮. 年小比丘

尼應禮大比丘尼. 比丘及塔亦應禮. 小比丘

應禮大比丘. 大比丘塔亦應禮. 釋迦法中旣

云無別菩薩僧故. 准上律行. 於理無爽. 文中

應如法次第坐者. 謂上下次第不違佛制. 此

中行法諸師不同. 一說. 悉以受菩薩戒爲次

第. 百歲比丘後受菩薩戒. 一歲比丘前受菩

薩戒. 則一歲比丘在前座. 百歲比丘在後坐.

經數:一八一四

經名:菩薩戒本疏卷下末

頁數:六八四

上      欄

男女黑白尊卑類別雖前受戒. 不得交雜. 若

奴前受郎後受者. 則奴上郎下. 已入戒法中

不隨本位故. 二說. 若本未受菩薩戒者. 皆在

前受菩薩戒下. 若進受戒則還本次. 如百歲

比丘未受一歲比丘已受. 已受者爲上. 未受

者爲下. 若百歲者進受則還在上. 奴郎亦爾.

若奴先受郎未受者. 則奴上郎下. 郎若進受

還在奴上. 旣同在戒應隨本位. 如沙彌進受

則在百歲尼上三說. 威儀坐次皆以聲聞法

爲次序. [&FFFF]#問聲聞菩薩. 但先受者爲上. 若

聲聞比丘十歲菩薩比丘丘歲. 猶十歲者爲

上. 知度論云. 諸佛多以聲聞爲僧. 無別菩薩

僧. 如彌勒菩薩文殊師利菩薩等. 以釋迦牟

尼佛無別菩薩僧故. 入聲聞僧中次第坐. 此

文但言先受者在前坐. 後受者在後坐. 不簡

聲聞菩薩戒故. 在家菩薩旣無歲數. 悉以菩

薩戒爲次. 今謂在家中亦應以受戒爲先. 若

受聲聞五戒. 若受菩薩五戒. 但先受者爲上.

若奴先受郎後受者. 不得以受爲次. 奴郎位

別. 本不雜故. 設放奴爲郎. 應隨受次. 世中行

事多依後說. 不問老少者. 不隨生年之老少.

律中沙彌生年爲次. 生年等者受戒爲次. 此

文旣云不問老少. 以不隨其生年次第. 比丘

比丘尼者謂二衆皆各受爲次. 非謂先受

尼在後受比丘上. 男女尊卑本不雜故. 俗中

貴賤如前分別. 坐無次第兵奴之法者. 兵奴

强者爲先. 不以長幼次第. 佛法道尊不應如

彼

第九福慧攝人戒

中      欄

若佛子常應敎化一切衆生建立僧坊山林園

田立作佛塔冬夏安居坐禪處所一切行道處

皆應立之而菩薩應爲一切衆生講說大乘經

律若疾病國難賊難父母兄弟和上阿□梨亡

滅之日及三七日四五七日乃至七七日亦應

讀誦講說大乘經律一切齋會心福行來治生

大火所燒大水所漂黑風所吹船舫江河大海

羅刹之難亦讀誦講說此經律乃至一切罪報

三惡七逆八難杻械枷鎖繫縛其身多□多瞋

多愚癡多疾病皆應讀誦講說此經律而新學

菩薩若不爾者犯輕垢罪福慧兩善事猶輪

翼. 隨闕一種勝果難辨. 故制令修大小不共.

七衆同學. 文中有二. 一敎化令修福業. 二講

說令修智業. 初中常應敎化一切衆生乃至

一切行道處皆應立之者. 謂修福業雖有多

門. 就其要者. 且說建立行道處也. 隨力隨

能化他. 自作必力所不瞻雖闕. 而不犯令修

起智. 中應爲一切衆生護說大乘經律者. 謂

自有解智者. 謂其力能爲他護說. 若疾病下

別明爲有難報恩之處. 亦爲講說. 且列十種.

一病難. 謂國土多疾之時. 二國難. 謂惡王御

世時. 三賊難. 謂惡人侵暴時. 四所尊終亡時.

五往來治生時. 有經本云行1末將生. 六水火

風難. 七羅刹難. 八一切罪報. 謂三報八難乃

至繫縛其身. 九多煩惱. 十多疾病. 謂自身中

有疾病也. 凡爲十事應講經律. 使[&FFFF]#離諸難

轉諸業障. 硏飾神明智慧增長. 若不爾者違

而成犯也

如是九戒應當學敬心奉持梵壇品中當說

下      欄

如是九已下總結指餘. 第二九戒中. 初五戒

幷以戒法攝受. 後四戒幷以悲心敎化. 前中

初三明戒法授人. 後二明戒法自攝. 菩薩自

攝令他隨學故. 雖自攝則是利他. 初三中. 第

一明有器者不擇便授. 第二明有障者敎令

懺除. 第三明未受者不輒爲說

第一不擇堪受戒

佛言佛子與人受戒時不得簡擇一切國王王

子大臣百官比丘比丘尼信男信女□男□女

十八梵六欲天子無根二根黃門奴婢一切鬼

神盡得受戒應敎身所著袈裟皆使壞色與道

相應皆染使靑黃赤黑紫色一切染衣乃至臥

具盡以壞色身所著衣一切染色若一切國土

中國人所著衣服比丘皆應與其俗服有異若

欲受戒時師應問言汝現身不作七慈罪不菩

薩法師不得與七逆人現身受戒七逆者出佛

身血殺父殺母殺和上殺阿□梨破□磨轉法

輪僧殺聖人若具七遮卽現身不得戒餘一切

人盡得受戒出家人法不向國王禮拜不向父

母禮拜六親不敬鬼神不禮但解法師語有百

里千里來心法者而菩薩法師以惡心瞋心而

不卽與授一切衆生戒者犯輕垢罪有器堪

受皆應爲授. 若以瞋嫌簡擇. 便乖?導之義.

故制令不簡. 菩薩有心受者悉不得乖. 以本

誓兼濟故. 聲聞許而中悔是犯. 若本不許不

犯. 七衆同學. 經許夫婦互爲師故. 文中與人

受戒時不得簡擇乃至盡得受戒者. 擧十七類

悉許受戒. 文中不簡在家出家沙彌具足. 唯

言得受. 若准下文. 敎服異俗. 應通出家. 然受

經數:一八一四

經名:菩薩戒本疏卷下末

頁數:六八五

上      欄

法有二. 若准律法自四受者. 應須簡擇無根

等類. 若依三歸三聚總受. 文旣不簡. 理應通

受. 准半擇等許受五戒而遮近事性. 此中亦

應許受具足而遮比丘等性. 文無別簡. 以義

准的. 諸有智者當更尋敎. 應敎身所著袈裟

下. 明毁俗好以應道服. 言壞色者. 壞彼大

色成不正色. 與道相應者. 毁俗好故應道服

也. 皆染使靑黃赤黑紫色者. 小乘五部異見

故服各一色. 菩薩於五無所偏執故通服五

色. 此言靑等五者. 皆取壞成靑等. 非是大色

靑等. 乃至臥具盡以壞色者. 非但三衣壞色.

一切衣服乃至臥具亦同三衣皆使壞色. 身

所著衣乃至與其國土下. 衣服色異者. 令色

異俗也. 與俗服有異者. 作之方法亦令異俗.

旣言比丘. 不應通俗. 舊說道俗皆須壞色者.

非也. 若欲受戒時下. 簡除重障以成淨器. 七

逆者. 障之重也. 若現身作則不能成納戒之

器. 設作法受終無剋獲. 故須簡別. 十三難中

簡取五逆. 幷加害師爲七逆也. 其七名者. 一

出佛身血. 二殺父. 三殺母. 四殺和上. 五殺阿

□梨. 六破□磨轉法輪僧. 七刹聖人. 破□

磨法輪僧者. 一解. 唯破法輪僧是逆. 若破□

磨僧非逆. 破□磨僧時. 不欲諍作起異見故.

然破法輪時. □磨壞故. 云破□磨轉法輪僧.

論一解. 破法輪僧一向是逆. 若破□磨應當

分別. 若起法想破是則非逆. 若以非法想破.

於聲聞非逆. 於菩薩是逆. 如害二師及有學

聖. 於聲聞非逆. 於菩薩爲逆. 此亦應爾. 殺

聖人者. 通取學無學. 不同五逆中唯取害無

中      欄

學. 菩薩聲聞相對分別是難非難應作四句.

一於聲聞是難非菩薩者. 謂十三中除五逆

餘八. 二於菩薩是難非聲聞者. 謂七逆中殺

學聖人破□磨僧. 若害二師難非是逆. 八邊

罪故. 於彼聲聞亦是難攝. 殺學聖人者. 僧受

戒者八邊罪難. 未曾受者則非難也. 三於二

俱是難者. 謂五逆也. 俱非難者. 除上事也. 若

具七遮卽身不得戒者. 則上七逆能遮戒故

名之爲遮. 具有兩義. 一具緣成業故名爲具.

簡彼闕緣不具之逆. 二於一身中容具七逆.

謂曾受具大比丘者於一身中容具七故. 若

未曾受除害二師及破僧逆. 問若就後義. 不

具七逆亦應得受. 答不也. 具就極多說具七

遮現不得戒. 非謂犯一一逆不成遮障. 若不

爾者. 佛滅度後不須更問. 言無破僧出佛血

故. 出家人法不向國王禮拜乃至鬼神不禮

者. 示彼道尊. 言出家者簡彼在家. 在家菩薩

旣隨僧儀. 雖禮所尊亦無所犯. 鬼神者. 爲心

福故禮世間鬼. 若受戒人雖俗不聽. 若審知

彼權現鬼神. 在俗菩薩禮亦無犯. 但解師語

下幷違之成犯

第二具德作師戒

若佛子敎化人起信心時菩薩與他人作敎戒

法師者見欲受戒人應敎請二師和上阿□梨

二師應問言汝有七遮罪不若現身有七遮罪

者師不應與受戒若無七遮者得與受戒若有

犯十戒者應敎懺悔在佛菩薩形像前日夜六

時誦十重四十八輕戒苦到禮三世千佛得見

好相若一七日二三七日乃至一年要見好相

下              欄

好相者佛來摩頂見光華種種異相便得滅罪

若無好相雖懺無益是人現身亦不得戒而得

增受戒若犯四十八輕戒者對首懺悔罪便得

滅不同七遮而敎誡師於是法中一一好解若

不解大乘經律若輕重是非之相不解第一

義諦習種性長養性不可壞性道種性正法性

其中多少觀行出入十禪支一切行法一一不

得此法中意而菩薩爲利養故爲名聞故惡心

多心貪利弟子而詐現解一切經律是自欺詐

亦欺詐他人故與人授戒者犯輕垢罪內無

深解爲利輒授. 有誤人之過. 故制之. 大小俱

制. 七衆之中正在出家兼通在家. 在家亦有

互作師故. 文中敎化人起信心時者. 謂敎化

人令起欲受菩薩戒信. 菩薩與他人作敎戒

法師者. 謂與他人作受戒師. 應正制和上. 始

終親敎是和上故. 見欲受戒人應敎而請二

師者. 自未被請故敎令請爲和上也. 又須一

人作 □磨師故. 更敎令請一人爲阿□梨. 卽

是□磨阿□梨也. 義同聲聞沙彌受法. 而法

仍通五衆. 受戒無簡別故. 問菩薩地受戒文

中不云請二師. 文相似唯請□磨師. 無請和

上文. 何故彼此說不同耶. 答理應具請二師.

而彼文中不請和上者. 當是預請爲親敎師.

是故不須臨受方請. 或卽一人具兼兩事. 謂

作和上及阿□梨. 是故彼文不別請也. 二師

應問言下. 明欲將受問其遮法. 問爲二師□

問. 爲一人問. 一人誰應句. 答若請二人阿□

梨應問. 正作□磨人故. 若請一人爲二師則

無所妨也. 所問罪有三種. 一七逆一向不得

經數:一八一四

經名:菩薩戒本疏卷下末

頁數:六八六

上      欄

受. 二十重若懺得相得受. 不得相不得戒. 今

謂十重若懺得相不作法受法. 停得本戒. 若不

懺除應更增受. 三四十八唯須對悔不須更

受. 若無好相雖懺無益者. 謂無罪滅得戒之

益. 是現身亦不得戒者. 舊說. 非但不得本戒.

亦復不得更增戒也. 今謂遮其由懺得. 不遮

由受得. 而得增受戒者. 舊作三解. 一云. 不得

而强受更增受戒罪. 以違敎故. 二云. 雖不

得戒而得增受戒之福. 三云. 直是驚□不得

之辭耳. 今謂而得增受戒者是許重受之言.

獲犯十重懺不得相. 雖現身中不得本戒. 而

得更增重受新戒. 所以得知. 瓔珞經云. 十重

有犯無悔得使重受戒. 八萬威儀戒盡名輕.

有犯得使悔過對手悔滅. 菩薩地云. 若諸菩

薩由此毁犯棄捨菩薩淨戒律儀. 於現法中

堪任更受. 非不堪任如苾芻住別解脫戒犯

他勝處法於現法中不任更受. 決擇分云. 由

此因緣當知棄捨菩薩律儀. 若有還得淸淨

受心. 復應還受. 由此諸文知. 菩薩戒雖犯重

捨而得更受. 若犯四十八輕者對手懺罪滅

者. 謂對一人對手懺滅還得淸淨. 手者亦名

對首. 謂對一人合手懺謝故云對手. 面首相

對陳罪悔滅故云對首. 菩[&FFFF]#地云. 又此菩薩

一切違犯. 當知皆是惡作所攝. 應向有力於

語表義能學能受小乘大乘補特伽羅發露悔

滅. 若准此文. 聲聞亦得受菩薩懺. 又云. 若諸

菩薩以上品纏違犯. 如上他勝處法失戒律

儀. 應當更受. 1若中品纏違犯. 如上他勝處

法失戒律儀. 應當更受. 若中品纏違犯. 如上

中      欄

他勝處法. 應對於三補特伽羅. 或過是數. 應

如發露除惡作法. 先當稱述所犯事名. 應作

是說. 長老專志或云. 大德我如是名違越菩

薩毘那耶法. 如所稱事犯惡作罪. 餘如苾芻

發露悔滅惡作罪法. 應如是說. 若下品纏違

犯如上他勝處法. 及餘違犯應對於一補特

伽羅. 發露悔法當知如前. 若無隨順補特伽

羅可對發露悔除所犯. 爾時菩薩以淨意業

起自誓心. 我當決定防護當來終不重犯. 如

是於犯還出還淨. 不同七遮者. 十重悔得更

受. 四十八輕但悔得淸. 是故不同七遮一向

不得現受. 而敎戒師下. 制其敎師令好解法.

不解大乘經律若輕若重是非之相者. 謂不

解敎法. 於律知其輕重. 於經知其是非 . 謂十

戒爲重. 四十八爲輕. 又染犯爲重. 不染爲輕.

又故作爲重. 誤作爲輕. 是謂輕重之相. 順理

爲是. 違理爲非. 又大乘爲是. 小乘爲非. 所斷

爲非. 所修爲是. 是爲是非之相. 不解第一

義諦者. 謂不解理法. 地論所說四種眞實等

名第一義. 若習種下. 謂不解行法. 習種姓謂

十發趣. 長養姓者謂十長養. 不可壞姓者謂

十金剛. 此三卽是地前三賢. 道姓者謂十地.

正性謂佛地. 本業經中幷六種姓. 謂習種姓.

性種姓. 道種姓. 聖種姓. 等覺姓. 妙覺姓. 道

性之中幷攝等覺故此唯五. 又道性入彼道

種姓中. 正性攝彼十地. 等覺及妙覺性不可

壞性外別立. 道性者. 十□向後更修□等四

善根. 是入聖道之近方便. 故別立之. 其中多

少觀行出入十禪支一切行法一一不得此法

下      欄

中意者. 謂於定門不得意趣. 十禪支者. 上卷

經中云. 十心第十心云八百三昧十禪支. 而

不名. 未詳是何. 舊云. 十八禪支中除同

取異故成十支. 謂初禪有五. 覺觀喜樂一心.

二禪四中唯取內淨. 增前爲六. 餘三同初故

不取之. 三禪五中唯取捨念安慧. 增前爲九.

餘二同前故不取之. 四禪四支唯取不苦不

樂. 增前爲十. 餘三同前故不取之. 而菩薩下.

辨無德作師成犯違也. 與十八戒有何別者.

一云. 前制爲新受者. 必須有解. 此制爲重者.

必須具解. 一云. 前制無解輒授. 多是掘尾者

所行. 此制爲利妄授. 多是無羞者所爲. 今謂

前於攝善門中制. 今於利生門中制

第三說戒簡人戒

若佛子不得爲利養故於未受菩薩戒者前若

外道惡人前說此千佛大戒邪見人前亦不得

說除國王除一切人不得說是惡人輩不受佛

戒名爲畜生生生之處不見三寶如木石無心

名爲外道邪見人輩木頭無異而菩薩於是惡

人前說七佛敎戒者犯輕垢罪戒法尊重理

須簡器. 非器輒說反生罪過. 故制斷也. 大

小俱制. 七衆亦同. 菩薩地云. 又諸菩薩於受

菩薩戒律儀法. 雖已具足受持究竟. 而於謗

毁菩薩藏者無信有情. 終不率爾宣示開悟.

所以者何. 爲其聞已不能信解. 大無知障之

所覆蔽便生誹謗. 由誹謗故如住菩薩淨戒

律儀成就無量大功德藏. 彼誹謗者亦爲無

量大罪業藏之所隨遂. 乃至一切惡言惡見

及惡思惟未永棄捨終不遠離. 文中不得爲

經數:一八一四

經名:菩薩戒本疏卷下末

頁數:六八七

上      欄

利養於未受菩薩戒者前乃至大邪見人前亦

不得說者. 若不爲利. 欲爲將受知戒相故. 雖

說無犯故. 地論云. 又諸菩薩欲授1菩薩菩薩

戒時. 先應爲說菩薩法藏摩□履迦菩薩學

處及犯處相令其聽受. 以慧觀察自所意樂

堪能思擇受菩薩戒. 非唯他勸非爲勝他. 當

知是名堅固菩薩. 堪受菩薩淨戒律儀. 以受

戒法如應正授. 故知爲信將欲再者. 雖未受

時亦得預說. 非如聲聞受後方說. 未受菩薩

戒者. 設無異見. 由未受故不得爲說. 聲聞具

戒旣未受大. 理亦不得輒爲彼說. 外道惡人

者. 謂異見人也. 大邪見者. 謂毁謗人. 唯除

國王者. 王得自在成敗由彼. 又令知法淸其

心故得爲說也. 是惡人輩下呵不受人. 而菩

薩下輒說成犯. 無心受者皆名惡人. 善戒經

云. 若比丘爲心罪過聽菩薩戒不信受敎者.

及不成就優婆塞戒. 不成就沙彌戒. 不成就

波羅提木叉戒者. 不得聽菩薩戒. 聽者得罪.

若比丘犯波羅提不愧不悔. 聽菩薩戒得偸

蘭遮. 若犯偸蘭. 不愧不悔. 聽菩薩戒得僧殘

罪. 若犯僧殘不愧不悔. 聽菩薩戒得波羅夷

罪. 謂十八重若有說者得僧殘罪. 是故經中

作如是言不信者不應聽. 不信者不應說

第四不故毁犯戒

若佛子信心出家受佛正戒故起祭毁犯聖戒

者不得受一切檀越供養亦不得國王地上行

不得飮國王水五千大鬼常遮其前鬼言大賊

若入坊舍城邑宅中鬼復常掃其脚跡一切世

人咸皆罵言佛法中賊一切衆生眼不欲見犯

中      欄

戒之人畜生無異木頭無異若故毁正戒者犯

輕垢罪此下兩戒辨自攝戒. 於中初戒辨

攝戒行. 後戒辨攝戒敎. 毁犯淨戒[&FFFF]#當信施.

於自增罪. 於他損福. 故制斷也. 大小乘俱制.

而聲聞中未見別結毁戒受施之罪. 大士損

利生行故. 別結罪正在五衆. 文言信心出家

故. 謂隨所犯結本罪. 已更增毁犯受施之罪.

所犯本罪通於輕重. 唯除上纏失戒者也. 文

中信心出家受佛正戒者. 由出家受戒. 當任

福田故. 偏言出家. 故起心毁犯聖戒者. 佛所

制戒皆名聖戒. 知而故違名故起心. 虧損受

體故云毁犯. 不得受一切檀越供養等者. 戒

田旣毁不當受供. 五千大鬼常遮其前者. 以

非分[&FFFF]#受故幽被非人之呵. 一切世人罵□

下. 以虛損信施故顯受世人之罵

第五供養經典戒

若佛子常應一心受持讀誦大乘經律剝皮爲

紙刺血爲墨以髓爲水折骨爲筆書寫佛戒木

皮[&FFFF]#紙絹素竹帛亦悉書持常以七寶無價香

華一切雜寶爲箱囊盛經律卷若不如法供養

者犯輕垢罪法爲開神之摸. 特須尊敬. 若

不如法故護. 則於行多虧. 故制之令敬. 七衆

同學. 大小不共. 文中凡列五種. 一受持. 二

讀. 三誦. 四書寫. 五供養. 第四中剝皮爲紙等

者. 若得堅心無動者則應行之. 不爾未必須

行. 但應作心願. 爲木皮角紙絹等. 隨力必須

爲之. 菩薩地中於三通制. 故彼文云. 若諸菩

薩淨戒律儀於日日中. 若於如來或爲如來

造制多所. 若於正法或爲正法造經卷. 所謂

下      欄

諸菩薩索□攬藏摩□理迦. 若於僧伽謂十

方界已入大地諸菩薩衆. 若不以其或小或

多諸供養具而爲供養. 下至以身一拜禮敬.

下至以語一四句頌[&FFFF]#佛法僧眞實功德. 下

至以2心一淸淨心隨念三寶眞實功德. 空度

日夜. 是名有犯. 有所違越. 若不恭敬□墮懈

怠而違犯者. 是染違犯. 若誤失念而違犯者.

非染違犯. 無違犯者. 謂心狂亂. 若已證入

淨意樂地常無違犯. 由得淸淨意樂菩薩. 譬

如已得證淨苾芻□時法爾於佛法僧以勝供

具承事供養. 善生經云. 若作衣服[&FFFF]#器. 先奉

上佛. 幷令父母師長先一受用. 然後自服. 若

上佛者. 當以香花贖之

第六悲心唱導戒

若佛子常起大悲心若入一切城邑舍宅見一

切衆生應當唱言汝等衆生盡應受三歸十戒

若見牛馬□羊一切畜生應心念口言汝是畜

生發菩提心而菩薩入一切處山川林野皆使

一切衆生發菩提心是菩薩若不發敎化衆生

心者犯輕垢罪此下四戒以悲敎化. 於中

初二明悲攝衆生. 後二辨以敬護正法. 法住

人益故. 雖護法卽是化人. 初二中初戒明唱

導敎化. 次戒辨說法敎化. 見生不化乖普攝

行故制之. 道俗同學. 大小不失. 以聲聞本不

兼濟故. 文中常起大悲心者. 愍彼長沒苦海.

常欲拔之令出. 若入已下. 內心起悲發言唱

導. 十戒者. 或是十善業道之戒. 或是菩薩十

無盡戒. 見畜令發菩薩心者. 畜生之中或有

□慧得領解者. 或雖當時無能領解. 法聲光

經數:一八一四

經名:菩薩戒本疏卷下末

頁數:六八八

上      欄

明入毛孔中. 遠作菩提之因緣故

第七敬心說法戒

若佛子常行敎化起大悲心若入檀越貴人家

一切衆中不得立爲白衣說法應在白衣衆前

高座上坐法師比丘不得地立爲四衆說法若

說法時法師高座香華供養四衆聽者下坐如

孝順父母敬順師敎如事火婆羅門其說法者

若不如法說者犯輕垢罪道聽途說. 有慢

法之過. 故制斷之七衆同學. 文言比丘者. 在

家爲師範義小故. 大小共制. 文中常行敎化

大悲心者. 悲心敎化事在益物. 理宜嚴敬生

善. 不應輕薄起非. 一切衆中已下正明說法

儀式. 於中有二. 一明爲白衣說法儀. 二辨爲

四衆說法儀. 准律. 人臥已坐. 或爲覆頭投杖

等. 悉應同制. 如孝順父母者. 尊人也. 如事火

婆羅門者. 重法也

第八不立惡制戒

若佛子皆以信心受佛戒者若國王太子百官

四部弟子自恃高貴破滅佛法戒律明作制法

以我四部弟子不聽出家行道亦復不聽造立

形像佛塔律立統官制衆使安籍記僧菩薩

比丘地立白衣高座廣行非法如兵奴事主而

菩薩正應受一切人供養而反爲官走使非法

非律若國王百官好心受佛戒者[&FFFF]#作是破三

寶之罪若故作破法者犯輕垢罪此下兩戒

敬護正法. 初戒遮其惡制. 後戒護其正敎. 初

中違佛立制. 是破法因緣. 故制令斷. 華嚴云.

不非先制不更造立. 此之謂也. 大小俱制. 七

衆同防. 文中皆以信心受戒者. 謂本受戒時

中      欄

皆用信心也. 若國王下. 謂變持邪慢滅破佛

法. 由二因緣滅破佛法. 一立非法制. 二不聽

出家行道等事. 破三寶之罪者. 法癡人□三

寶俱破也. 故作破法者. 由非制而制是制便

斷也

第九愛護正法戒

若佛子以好心出家而爲名聞利養於國王百

官前說佛戒者橫與比丘比丘尼菩薩戒弟子

作繫應事如獄囚法如兵奴之法如師子身中

蟲自食師子肉非餘外蟲如是佛子自破佛法

非外道天魔能破若受佛戒者應護佛戒如念

一子如事父母不可毁破而菩薩聞外道惡人

以惡言謗破佛戒之聲如三百□刺心千刀萬

杖打拍其身等無有異寧自入地獄經於百劫

而不一聞惡人以惡言謗破佛戒之聲而肉自

破佛戒敎人破法因緣亦無孝順之心若故作

者犯輕垢罪戒法□密非俗宜聞. 理應愛

護. 同自子親. 而於未信俗前妄說佛戒□要.

反爲行人繫縛. 更起正法□刺. 法衰人墜. [&FFFF]#

不由此. 故制令敬護. 大小俱制. 七衆同學. 文

中以出家好心者. 謂本出家時有愛法好心

也. 而爲名聞下. 乖本好心反從名利. 於國王

百官前說佛戒者. 馳心臭餌. 贈以聖言也. 橫

與比丘等繫縛者. 由俗聞佛戒. 非理□□故

橫作繫縛也. 如師子身中蟲下. 引喩重□破

法中自佛子不由外道天魔. 若受佛戒者

下勸令敬護. 而何肉自破下違成犯也

如是九戒應當學敬心奉持  如是八戒應當

下總結敬持

諸佛子是四十八輕戒汝等受持過去諸菩薩

下      欄

已誦未來諸菩薩當誦現在諸菩薩今誦  諸

佛子下大段第三總結輕垢勸令受持

諸佛子謗聽此十重四十八輕戒三世諸佛已

誦當誦今誦我今亦如是誦汝等一切大衆若

國王王子百官比丘比丘尼信男信女受持菩

薩戒者應受持讀誦解說書寫佛性常住戒卷

流通三世一切衆生化化不絶得見千佛佛佛

授手世世不墮惡道八難常生人道天中我今

在此樹下略開七佛法戒汝等大衆當一心學

波羅提木叉歡喜奉行如無相天王品勸學中

一一廣明三千學士時坐聽者聞佛自誦心心

頂戴歡喜受持佛子諦聽下是流通分. 於

中有二. 一付法令持. 二結通餘化. 初中有三.

一命衆. 卽佛子諦聽也. 二正以付囑. 三三千

學下時衆頂戴. 正付中有二. 一戒經令受持.

二我在今樹下囑戒法令奉行

爾時釋迦牟尼佛說上蓮華臺藏世界盧舍那

佛所說心地法門品中十無盡戒法品竟千百

億釋迦亦如是說從摩[&FFFF]#首羅天王宮至此道

樹下十住處說法品爲一切菩薩不可說大衆

受持讀誦解說其義亦如是千百億世界蓮華

藏世界微塵世界一切佛心藏地藏戒藏無量

行願藏因果佛性常住藏如如一切佛說無量

一切法藏竟千百億世界中一切衆生受持歡

喜奉行若廣開心地相相如佛華光王七行品

中說

明人忍慧强  能持如是法  未成佛道間

安獲五種利  一者十方佛  愍念常守護

二者命終時  正見心歡喜  三者生生處

經數:一八一五

經數:梵網經古[&FFFF]#記卷上

頁數:六八九

上      欄

爲淨菩薩友  四者功德聚  戒度悉成就

五者今後世  性戒福慧滿  此是佛行處

智者善思量  計我著相者  不能信是法

滅盡取證者  亦非下種處  欲長菩提[&FFFF]#

光明照世間  應當靜觀察  諸法眞實相

不生亦不滅  不常復不斷  不一亦不異

不來亦不去  如是一心中  方便勤莊嚴

菩薩所應作  應當次第學  於學於無學

勿生分別想  是名第一道  亦名摩訶衍

一切戱論惡  悉由是處滅  諸佛薩婆若

悉由是處出  是故諸佛子  宜發大勇猛

於諸佛淨戒  護持如明珠  過去諸菩薩

已於是中學  未來者當學  現在者念學

此是佛行處  聖主所稱歎  我已隨順說

福德無量聚  □以施衆生  共向一切智

願聞是法者  疾得成佛道

菩薩戒經終

菩薩戒本疏卷下(之末終)

跋

余曾聞之師. 世多梵網疏□. 而義寂師所述

最爲少詮也. 爾來心之□[&FFFF]#乎寶覺尊者之

於首楞嚴者. 有稔于期矣. 頃寓城北密嚴菴.

偶書林某氏[&FFFF]#來一古書曰. 此是寂法師之

梵網疏也. 余驚歎頂受而燒□拜閱. 傳寫展

轉誤魯魚者不爲不多. 管識之所及謹校隨

正. 遂論某氏繡梓行世. 庶幾自利延及他焉.

然此疏所[&FFFF]#與流布經往往有異. 東掖註疏

言藏中有闕本. 蓋指之乎. 是故且執天台經

本. 駁入疏中以便合稽. 又旁添和字者. 欲令

中      欄

□學易解也. 其猶未正者. 更俟後賢之參訂

而已

[&FFFF]#

[&FFFF]#亨元年龍集甲子僧自恣之日晩學比丘

(妙辨)謹書焉

1禁網經古[&FFFF]#記卷2上

靑丘沙門太賢集

將釋此經七門分別. 時處故. 機根故. 藏攝故.

□譯故. 宗趣故. 題名故. 本文故. 言時處者.

本卽盧舍那佛在蓮華臺藏世界說. 末卽釋

迦初成佛時於摩伽陀國寂滅道場說. 言機

根者. 有菩薩性得發心者. 爲謗不信不得說

故. 藏攝故者. 通菩薩藏毘奈耶攝. □譯故者.

後秦有西域三藏鳩摩羅什. 此云童壽. 持菩

薩戒偏誦此品. 與義學沙門三千餘人. 遂於

逍遙園及長安草堂寺□譯經論五十餘部.

最後因秦主欲受禁戒. 別誦譯出. 慧融等筆

受. 法藏師云. 西域有十萬頌辛六十一品. 具譯

戒三百餘卷. 此經序云. 可有一百二十卷.

又上代諸德相傳云. 眞諦三藏將菩薩彼藏

擬來此. 時於南海上船. 船卽欲沒. 省去餘

物仍猶不起. 唯去律本船方得進. 眞諦歎曰.

菩薩戒律漢地無緣. 深可悲矣. 又曇無讖三

藏於西□州. 有沙門法進等. 心讖受菩薩戒

幷3請戒本. 讖曰. 此國人[&FFFF]#. 豈有堪爲菩薩

下      欄

道器. 遂不與授. 進等苦請不獲所願. 於佛像

前立誓心戒. 七日□滿夢見. 彌勒親與授戒

[&FFFF]#受戒本. [&FFFF]#皆誦得. 覺已見讖[&FFFF]#[&FFFF]#其相異

□然歎曰. 漏地亦有人矣見與譯出戒本與

進夢誦文義相同. 今別行地持戒本首安歸

敬偈者是. 又聞西域諸小乘寺以賓頭盧爲

上座. 諸大乘寺以文殊師利爲上座. 合衆共

持菩薩戒. □磨說戒皆作菩薩法事. 菩薩律

藏常誦不絶. 言宗趣者. 語之所表曰宗. 宗之

所歸曰趣. 此經正以心行爲宗. 證覺利生以

爲其趣. 言心行者略有二門. 一敎正行門. 二

誡惡行門. 敎正行者. 卽經刀說三賢十聖內

證之行. 誡惡行者. 卽經後說十重四十八輕

戒行. 經自廣說如後應知. 所歸趣者亦有二

門. 一如來性門. 二發趣相門. 所趣能趣如

次應知. 如來性者卽眞如性. 如經寂滅者名

爲一心. 一心者名如來藏謂衆生心似生無

生之性寥爲一心之海. 似生之相流成六道

之波. 如不增不減經云. 卽此法身飄流生死

名爲衆生. 卽此法身修行諸度名爲菩薩. 卽

4也法身住於彼岸名爲諸佛. 此復云何. 先死

之夢唯有迷心. 虛妄習氣擾濁心故. 或似眼

等或似色等. 猶如□眼所見空華. 天地山河

雖無邊際. 如夢所見[&FFFF]#據之方. 色等境風之

所擊動. 藏識海中轉識浪起涌於六處分別

六塵. 然色聲等唯如夢塵除心行相都無所

得. 境旣卽心. 心如境空也. 迷故生死. 悟故涅

槃. 是以空性名如來藏. 第二發趣門者. 如

是內有如來性. 故聞諸有情同如來藏妄念

經數:一八一五

經名:梵網經古[&FFFF]#記卷上

頁數:六九○

上      欄

所飄苦輪無際. 生死大海誓爲舟[&FFFF]#. 不畏其

中所受大苦. 發不可壞無□意樂. 謂大菩提

若可得法. 我亦丈夫. 三大阿僧企耶雖絶. 期

之者要可出之. 無上正等菩提雖遠. 誓之者

定有至也. 蓋決無明之?掌融法界之雄. 親

近善士. 聽聞正法. 智慧爲母. 方便爲父. 廣攝

衆生爲自眷屬. 空寂爲家法喜爲婦. 慈心爲

女. 至誠爲男. 雖在居家不著三有. 雖現受

欲食住梵行. 遊於衢路利物爲心. 欲成他義

能捨自命. 詣講論處導以大乘. 入諸學誘

開童朦. 風前交友必簡其師. 月下忘懷影中

味道. 草繫之功自有風雲. 交遊美色亦如其

空. 大悲般若之所輔翼. 乘不住道至心實際.

但於諸心返照自性. 明昧位立佛菩薩故. 云

何名爲大住道耶. 於空有邊不住慧也. 謂顚

倒緣有世間相. 旣顚倒有卽離有無. 如聖天

言. 有非眞有. 故無亦非眞無. 謂於妄識似有

而現. 卽於證智似無所得. 然於勝義非畢竟

無. 諸勝義無俗亦無故. 旣離有性. 般若證空

亦離無性. 大悲拔有. 拔有之故不住涅槃. 證

空之故不住生死. 不住二邊異凡二乘. 異凡

小故自發菩提. 如瑜伽云. 於空性相有失壞

者. 便爲失壞一切大乘. 是以菩薩行六度時

皆無所得以爲方便. 無所得者卽不住道. 若

唯空有便可得無. 而復空空故無所得. 無所

得故三輪淸淨. 是名究竟修菩薩行. 言題名

者. 梵網經一部都名也. 盧舍那佛說心地法

門品第十者此品別名也. 梵者能淨之義. 網

者攝有情義. 謂此經者乃至有頂生死大海

中      欄

拘持有情. 終致無上寂滅之岸. 無盡饒益諸

飢渴類. 如世網故. 爲顯此義故. 諸梵王持羅

網幢供佛聽法. 佛因此說世界差別猶如網

孔. 佛敎門亦如是. 世界別者. 須彌樹形覆世

界等遍涉入故. 佛敎門者. 雖一味法蘊界處

等法門別故. 是則如梵主網孔多網一. 法王

戒法當知亦爾. 雖塵沙門終歸一道. 萬行一

門所謂得意. 得意而行皆稱法性. 是故從喩

名梵網經. 經謂契經. 貫持爲義. 貫義持生

不散失故. 盧舍那者此云淨滿. 無障不淨

無德不圓故. 法藏師云. 梵本皆名毘盧舍那.

此云光明遍照. 智照法界身應大機故. 梵綱

字下標此名者. 爲簡餘品釋迦說故. 佛謂覺

者. 三義如常. 說謂圓音. 巧應生解. 唯識萬德

從此生長名爲心也. 出苦之津入淨之戶稱

之法門. 文義類別故名爲品. 此心地品總有

二門. 一本師說故. 二化傳說故. 初中有五. 處

衆故. 警覺故. 啓問故. 見問故. 付屬故

經爾時至心地法品述曰. 處衆之中有三.

處所故. 大衆故. 所說故. 如文可解

經是時釋迦至亦生疑念述曰. 第二警覺

中亦有三. 放光故. 衆喜故. 發念故. 如文可

知

經爾時衆中至爲何等相述曰. 第三啓問

亦有三文. 起定故. 集衆故. 啓問故. 玄通華光

王者. 所證眞理名玄. 能證眞智曰通. 能生大

果名華. 能除闇障名光. 三乘中勝名王. 彼所

起定華光亦爾. 衆德莊嚴名大莊嚴. 金剛白

雲色者. 以不可壞無漏淸白含衆德水故標

下      欄

此色. 光明非一故言光光. 爲何等相者. 問所

爲相

經是時釋迦至光明座上述曰. 第四見問

中有二. 見故問故. 此初也化歸本體言還至

也. 加力見勝如戒本疏. 百萬億紫金剛光明

宮者. 如兜率天彌勒菩薩五百億宮也. 百萬

蓮華者. 座蓮華也

經時釋迦至菩薩種子  述曰. 第二問中有

二. 問故答故. 此初也. 有云三問. 地者問有爲

行. 虛空者問無爲中行. 衆生者備上二行衆

生也. 非也. 據所居處問彼因果故. 菩薩種子

餘品廣問故今不問(舊疏云. 六處殊勝爲種子. 如地持說)

經爾時至盧舍那佛  述曰. 第二答中有二.

果故因故. 此答果也. 大歡喜者. 見大利故. 無

分別智名虛空光. 照法性空故. 正了因體亦

名體性. 智爲正因故. 彼所依定名爲本原. 此

能顯成常住法身也. 佛現此定示大衆也. 根

本因故修行心地以之爲因. 捨凡夫等擧因

答果也. 成等正覺已下顯成佛相也. 顯正依

報及化相故. 世界海者. 如智論云. 數此三千

大千世界如□河沙爲一世界種. 數此種復

至□沙爲一世界海. 數此海復至十萬□沙

爲一佛世界. 雖在千葉中央臺上. 而言在於

世界水者. 如化身在一閻色州言在娑婆爲

一佛土. 二身遊化量亦爾故. 千百億釋迦身

土如戒本記釋

經爾時蓮華至智身滿足  述曰. 第二答因

中有二. 略故廣故. 此初也. 疏云. 堅信忍者.

明習種性解德法門. 亦名聞慧. 堅法忍中明